اللہ کو کیسے محسوس کریں ؟
خدا ہی نے علت و معلول کو پیدا کیا ہے ان کا خالق اور مالک وہی ہے۔ اور وہ ان سے پیدا ہونے والے نتائج کو جب چاہتا ہے تبدیل کر دیتا ہے۔ جیسے موسی اور خضر کے واقعہ میں ہم قرآن مجید کی سورہ کہف میں پڑھتے ہیں۔ اس لیے ہم اس سے دعا کرتے ہیں کہ نتائج کو ہمارے حق میں کر دے۔ ہمیں کام یابیاں دے، ہمیں مصائب سے بچا اور اگر مصائب میں پھنس گئے ہیں تو اس سے نکال دے۔ جب اس کی حکمت کے مطابق دعا ہوتی ہے تو وہ قبول کر لیتا ہے۔ البتہ ہدایت مانگنے کی دعا کبھی رد نھیں ہوتی کیونکہ وہ انسان کی ہدایت ہی چاہتا ہے ب خدا یہ دنیا پیدا کر کے اس سے کا تعلق نہیں ہوگیا۔
دعاء کا اللہ کی حکمت کے مطابق ہونے کا مطلب یہ ہے کہ انسان جو دعا مانگنا رہا ہے وہ اپنے آخری نتیجے کے لحاظ سے شر کے بجائے خیر پر مبنی ہو اور کائینات سے متعلق اللہ کے وسیع علم اور منصوبے کے مطابق ہو۔ اگر ایسا ہو یعنی دعاء اللہ کی حکمت کے مطابق ہو تو اللہ تعالٰی اس دعاء کو قبول کرلیتا ہے۔ اور اگر ایسا نہ ہو تو اللہ تعالٰی اس دعاء کے برابر اس شخص کی کوئی دنیاوی پریشانی دور کردیتا ہے یا پھر اس دعا کو آخرت میں درجات کی بلندی کا ذریعہ بنا دیتا ہے۔